Fuglafjarðar Skúli hevur fingið avtalu í lag við Sunrid í Gong, um at taka skúlamyndir:) Myndirnar verða tiknar yvir 2 dagar í viku 41 2015. Barnaskúlin tekur myndir týsdagin 6. okt, meðan framhaldsdeildin tekur myndir mikudagin 7. okt. Næmingarnir hava fingið skriv heim við:) Mikudagin 9. sep. 2015 er avgjørt at fara eina felags útferð fyri allan skúlan. Allir næmingar møta í floksstovunum kl. 08: 00. Farið verður niðan á Háls. Næmingarnir verða bidnir um at verða íklæddir eftir veðrinum, og at hava ein góðan matpakka/drekka við. Bussarnir koyra frá skúlanum kl. 11: 55. Vit hava verið og vitjað víðagitnu La Sagrada Familia, ið var lívsverkið hjá Gaudi. Kirkjan hevur verið bygd síðan 1882 og væntast at verða liðug í 2026. Kirkjan hevur 3,4 milliónir vitjandi árliga. Forkunnugt var at fara við rennistrongi frá Jardin de Miramar og oman á strondina. Fleiri myndir eru at finna í myndasavninum her. Skúladagurin endar kl. 10: 00, og tá koyrir bussurin frá skúlanum. Landsstýrismaðurin í mentamálum, Bjørn Kalsø, hevur sett Ólav Thomsen í starvið sum skúlastjóri í Fuglafjarðar skúla frá 1. august 2015 at rokna. Ólavur Thomsen hevur tikið skeið í leiðslu á Akademiútbúgvingini á handilsskúlanum, PLET-skeið umframt onnur viðkomandi skeið. Tórhallur við Gil, sum hevur verið varaskúlastjóri hevur fingið eitt ára farloyvi. Randi Larsen er sett í farloyvisstarv sum varaskúlastjóri. Starvsfólkið í Fuglafjarðar Skúla ynskir teimum vælkomnum og góða eydnu í størvunum.